Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 61/14/8806	Košice, 14.3.2014
EEČ : 2-65-95-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
-v dobe od 01.02.2013 do 17.01.2014 neprispieval na výživu svojej dcéry XXXXX, aj napriek tomu že táto povinnosť mu bola určená rozsudkom Okresného súdu Košice-okolie, sp. zn. 7C /146/2010,  a to sumou rovnajúcou sa 30 % zo sumy životného minima mesačne, čím mu takto vznikol dlh na výživnom vo výške 432,-€   

lebo nie je tento skutok trestným činom a nie je dôvod na postúpenie veci

Odôvodnenie:
          Uznesením povereného príslušníka Obvodného oddelenia PZ Moldava nad Bodvou, sp. zn. ORP-26/MO-KS-2014 zo dňa 17.01.2014 bolo vznesené obvinenie XXXXX  pre prečin zanedbania povinnej výživy podľa § 207 ods. 1 Trestného zákona na tom  skutkovom základe, že v dobe od 01.02.2013 do 17.01.2014 neprispieval na výživu svojej dcéry XXXXX, aj napriek tomu že táto povinnosť mu bola určená rozsudkom Okresného súdu Košice-okolie sp. zn. 7C /146/2010  a to sumou rovnajúcou sa 30 % zo sumy životného minima mesačne, čím mu takto vznikol dlh na výživnom vo výške 432,-€. 
          Obvinený XXXXX vo svojom výsluchu uviedol že výživné uhrádzal formou poštovej poukážky priamo do rúk matky ich spoločnej dcéry. Táto spolu s dcérou v marci 2013 odcestovala do Anglicka, kde sa dodnes zdržiavajú, avšak táto neuviedla adresu svojho pobytu. Keďže XXXXX nepreberala výživné, toto posielal splnomocnenej osobe a to XXXXX, ktorá je matkou XXXXX. Tá výživné nemohla preberať, avšak uviedla číslo účtu na ktorý obvinený mal zasielať výživné. Tento následne dňa 19.02.2014 predložil potvrdenie o vklade časti výživného na daný účet. 
         V priebehu skráteného vyšetrovania bolo zistené, že obvinený poberá dávku v hmotnej núdzi, žije v spoločnej domácnosti s družkou a 2 deťmi. 
           Zo správy ÚPSVaR Košice vyplýva, že v súčasnosti poberá pomoc v hmotnej núdzi vo výške 308,94 €. Je vedený v evidencii uchádzačov o zamestnanie od 01.01.2002, pričom táto evidencia k dnešnému dňu trvá. Zároveň zo správy vyplýva, že menovaný sa v stanovenom termíne pravidelne hlási na úrade a s ním spolupracuje.
          Z miesta bydliska vyplýva že obvinený vykonáva v obci aktivačnú činnosť.
          Prečinu zanedbania povinnej výživy podľa § 207 ods. 1 Trestného zákona sa dopúšťa ten, kto najmenej 3 mesiace v období 2 rokov neplní čo aj z nedbanlivosti zákonnú povinnosť vyživovať iného alebo zaopatrovať iného.
          Podľa § 215 ods. 1, písm. b/ Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.
          Zo spisového materiálu vyplýva že obvinený sa snaží výživné uhrádzať aj keď nie v stanovenom termíne a v uvedenej výške aj napriek tomu že poberá dávku v hmotnej núdzi, a v súčasnosti žije v spoločnej domácnosti so svojou družkou a  s 2 deťmi. Tiež zo spisu vyplýva že od 01.01.2012 je v evidencii uchádzačov o zamestnanie. Z tohto hľadiska mám za to že obvinený XXXXX nenaplnil pojmové znaky uvedeného prečinu tak po stránke objektívnej, ako aj po stránke subjektívnej. Snaží sa platiť výživné v rámci svojich možností aj napriek tomu že je nezamestnaný a poberá dávku v hmotnej núdzi.

           Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor